**Ver med å prege kyrkja!**

Korleis vil du at kyrkja skal vere? Ved kyrkjevalet i 2019 har du ein gylden sjanse til å vere med på å sette agendaen for den lokale kyrkja di. For folk i nabolaget ditt kan dine haldningar og handlingar utgjere ein skilnad.

Det er kyrkeval 9. september 2019. Kanskje du skal stille til val? Du er invitert til å vere med å skapa kyrkja for framtida! Fristen for å gjere framlegg om kandidatar eller sjølv melde deg som kandidat, er 1. mars 2019.

Du trengs til den viktigaste oppgåva i Noreg i dag: Å skape sterkare fellesskap i bygder og byar og gje folk næring til trua og til livet. Mange tendensar bryt ned fellesskapet mellom oss, og stadig fleire slit med å finne meining. Kyrkja treng folk som kan sjå einskildmennesket, inspirert av korleis Jesus gav verdi til menneske han møtte.

**Sokneråd og bispedømeråd**Ved kyrkjevalet skal det veljast til saman 8000 medlemmer til å leie arbeidet gjennom sokneråd og bispedømeråd.

Soknerådet leier verksemda i kyrkjelyden der du bur samen med dei tilsette. Som medlem i soknerådet kan du ha stor påverknad på dei lokale oppgåvene og utfordringane i kyrkja di, og du kan sjølv ta opp saker du trur på. Soknerådet har blant anna ansvar for den lokale aktiviteten i kyrkja.

I kvart av dei elleve bispedøma er det eit bispedømeråd. Bispedømerådet tilset prestar og uttaler seg om spørsmål som gjeld kyrkjepolitikk og organisering av kyrkja. Medlemmene av bispedømerådet er også medlemmer av Kyrkjemøtet, det høgaste organet i Den norske kyrkja. Dersom du er typen som er oppteken av dei prinsipielle spørsmåla, kan bispedømerådet vere noko for deg.

**Slik kan du bli kandidat eller fremje kandidatar**

Ta kontakt med di lokale kyrkje eller nokon i soknerådet og meld frå om di interesse for å stille – eller gjer framlegg om gode kandidatar anten til soknerådet eller til bispedømerådet. Kandidatar må vere medlem av kyrkja og minst 18 år. Soknerådet kan gjere framlegg om inntil 4 kandidatar til bispedømerådet, og dei treng tipset ditt. Forslag til kandidatar må vere komne inn seinast 1. mars 2019.

*Kontaktinformasjon:
XX kyrkjekontor*